EkBass/fiwiki-20250220-pages-articles huggingface dataset:
Connecticut Whale (NWHL)

Connecticut Whale on yhdysvaltalainen jääkiekkoseura, joka pelaa National Women's Hockey Leaguessa eli Naisten NHL:ssa. Seura perustettiin vuonna 2015. Suomalainen Meeri Räisänen on yksi joukkueen kolmesta maalivahdista. Hän on myös ensimmäinen suomalaispelaaja NWHL:ssa. Vuosina 2010–2013 pelasi samanniminen AHL-joukkue, joka nyttemmin tunnetaan nimellä Hartford Wolf Pack. ==Aiheesta muualla== * http://www.hockeydb.com/stte/connecticut- whale-11978.html * https://www.eliteprospects.com/team/19356/connecticut-whale Luokka:Yhdysvaltalaiset jääkiekkoseurat Luokka:Connecticutin urheilu
Kauko Moisio

Kauko O. Moisio (5. lokakuuta 1928 Ypäjä – 26. marraskuuta 2007 Helsinki) oli suomalainen taiteilija ja seppä.Helsingin Sanomat Muistot 26.11.2007 (Tilaajille) Moisio oli vuonna 1979 perustetun Taidesepät-järjestön kunniajäsen, ja hänen vaikutuksestaan sepäntyö hyväksyttiin Suomessa taideteollisuudeksi.Taidesepät historiaa Moisiosta on tehty Simo Helanderin ohjaama tv-dokumentti Kaupunkilaisseppä, joka esitettiin MTV:ssä 1982.EloNet : Kaupunkilaisseppä (1982) == Teoksia == * Espoonlahden kirkon taontatyöt, muun muassa alttarikrusifiksi Laupias Kristus, kastemalja Kasteen siunaus ja uhrikynttelikkö 1980. *Temppeliaukion kirkon taontatyöt alttarikrusifiksi Kristus voittajana, pronssiin kuumataottu kastemalja Uskon kristalli ja kyntteliköt 1969, uhrikynttelikkö 1982. *Helsingin kaupunginkirjasto Pasilan suihkulähdeveistos Ajatuksen lento 1985. == Lähteet == == Aiheesta muualla == * Taidetakoja, seppä Kauko Moisio kuumentamassa metallia ahjon ääressä pajassaan, valokuva vuodelta 1976. Helsingin kaupunginmuseo (Finna) * https://www.kaukomoisio.com/ Luokka:Suomalaiset taidekäsityöläiset Luokka:Vuonna 1928 syntyneet Luokka:Vuonna 2007 kuolleet
Super Bowl XXII

Super Bowl XXII oli järjestyksessään 22. Super Bowl. Vastakkain pelasivat Washington Redskins ja Denver Broncos. Ottelu pelattiin Jack Murphy Stadiumilla San Diegossa, Kaliforniassa 31. tammikuuta 1988. Washington Redskins voitti pistein 42–10. Ottelun arvokkaimpana pelaajana palkittiin Washingtonin pelinrakentaja Doug Williams. == Lähteet == Super Bowl 22 Luokka:Vuoden 1988 amerikkalainen jalkapallo Super Bowl 22
Super Bowl XXI

Super Bowl XXI oli järjestyksessään 21. Super Bowl. Vastakkain pelasivat New York Giants ja Denver Broncos. Ottelu pelattiin Rose Bowlilla Pasadenassa, Kaliforniassa 25. tammikuuta 1987. New York Giants voitti pistein 39–20. Ottelun arvokkaimpana pelaajana palkittiin New York Giantsin pelinrakentaja Phil Simms. == Lähteet == Super Bowl 21 Super Bowl 21 Super Bowl 21 Luokka:Vuoden 1987 amerikkalainen jalkapallo
Cobra (videopeli)

Cobra on Ocean Softwaren kehittämä ja julkaisema toimintapeli. Peli on julkaistu vuonna Commodore 64:lle ja seuraavana vuonna Amstrad CPC:lle ja ZX Spectrumille. == Pelaaminen == Peli perustuu elokuvaan Cobra. Peli yhdistää ammuskelua ja tasohyppelyä. ZX Spectrum -versiossa on kolme tasoa, jotka seuraavat väljästi elokuvan juonta: jokaisessa tasossa on löydettävä päähenkilön tyttöystävä ja johdettava hänet turvaan. Amstrad CPC -versio on jaettu kahdeksaan alueeseen, jotka on siivottava tietystä määrästä rikollisuutta tietyssä ajassa. Commodore 64 -versio on yhdistelmä ZX Spectrum ja Amstrad CPC -versioista: tässä on kolme tasoa kuten Spectrum-versiossa, mutta grafiikat vastaavat tyyliltään Amstrad-versiota. == Kehitys == Pelin suunnittelijaksi asetettiin Jonathan "Joffa" Smith, joka oli aiemmin tehnyt käännöksen Green Beret -kolikkopelistä ZX Spectrumille. Musiikista vastasi Martin Galway, mutta Commodore 64 -versiossa musiikin on tehnyt Ben Daglish. Amstrad CPC -version kehittäjäksi on merkitty John Gibson, mutta tästä on epäselvyyttä. Commdore 64 -versio oli Zach Townsendin varhaisia ohjelmointitöitä. Myöhemmät Oceanin elokuviin perustuvat pelit menestyivät paremmin. == Vastaanotto == Peli on saanut Zzap!64 -lehden arvostelussa pisteiksi 13/100. Commodore User -lehti antoi pelille arvosanaksi 4/10. Mikrobitin Niko Nirvi antoi pelille yhden tähden viidestä.Mikrobitti 4/1987, sivu 74 == Lähteet == == Aiheesta muualla == * * * * Peli Lemon64-sivustolla Luokka:Vuoden 1986 videopelit Luokka:Ocean Software Luokka:Commodore 64 -pelit Luokka:Amstrad CPC -pelit Luokka:ZX Spectrum -pelit Luokka:Toimintapelit Luokka:Elokuviin perustuvat videopelit
Havannan myrsky

Havannan myrsky on Clive Cusslerin ja Dirk Cusslerin Dirk Pitt -kirjasarjaan kuuluva trilleri vuodelta 2014. == Lähteet == Luokka:Clive Cusslerin romaanit Luokka:Vuoden 2014 kirjat
Valtuustoryhmä

Valtuustoryhmä on Suomessa yhden tai useamman kunnanvaltuutetun muodostama ryhmä kunnanvaltuustossa. Suomen laki ei velvoita valtuutettua kuulumaan valtuustoryhmään. Kunta voi tukea valtuustoryhmien toimintaa taloudellisesti, ja mikäli kunta tekee näin, tuki on eriteltävä kunnan tilinpäätöksessä valtuustoryhmittäin. On tavallista, että kunnat antavat valtuustoryhmien käyttöön tietojärjestelmiä ja tiloja, koska tämän on katsottu kuuluvan kunnan toimialaan. Kuntavaaleissa valtuustoon valitut puolueet muodostavat yleensä omat valtuustoryhmänsä. On myös mahdollista, että puolueet muodostavat yhteisen valtuustoryhmän parantaakseen vaikutusmahdollisuuksiaan. Valtuustoryhmä voi tehdä esimerkiksi ryhmäaloitteita (kaikkien ryhmään kuuluvien allekirjoittama valtuustoaloite) sekä ryhmäpuheenvuoroja. Ryhmäpuheenvuoroja voidaan pitää merkittävissä poliittisissa kysymyksissä, ja mikäli useampi valtuustoryhmä pyytää ryhmäpuheenvuoroa samassa kysymyksessä, valtuuston puheenjohtaja myöntää puheenvuorot yleensä ryhmien suuruusjärjestyksessä. == Lähteet == Luokka:Kunnallishallinto Luokka:Suomen kunnallispolitiikka
Goldcorp

Goldcorp oli kanadalainen kultakaivosyhtiö, jonka pääkonttori oli Vancouverissa, Brittiläisessä Kolumbiassa. Yritys on perustettu vuonna 1994. Se kasvoi omintakeisella tavalla, kun vuonna 2000 toimitusjohtaja Rob McEwen julkaisi yleensä kaivosyhtiöiden salaisuuksiin kuuluvan datan Red Lake -kaivosalueen esiintymistä Internetissä ja lupasi 575 000 dollarin palkkion sille joka pystyy datan perusteella kertomaan mistä kaivosalueella löytyvät seuraavat kuusi miljoonaa unssia kultaa. Datan julkaisu ja kilpailun järjestäminen osoittautuivat hedelmää kantaviksi: kohteita löytyi 110 kappaletta ja niistä 80 prosenttia osuivat oikeaan. Goldcorp on myöhemmin laajentunut yritysostoin ja oli vuonna 2017 maailman neljänneksi suurin kultakaivosyhtiöhttp://www.mining.com/worlds-top-10-largest-gold-mining- companies-2017/. Newmont Mining tarjoutui ostamaan Goldcorpin tammikuussa 2019.https://business.financialpost.com/commodities/mining/newmont-mining-to- buy-goldcorp-to-create-one-of-worlds-biggest-gold-producers ==Katso myös== *Barrick Gold ==Lähteet== Luokka:Kanadalaiset kaivosyhtiöt Luokka:Kullankaivuu
Kansallinen vapautusarmeija (Makedonia)

Kansallinen vapautusarmeija (, , Osloboditelna narodna armija – ONA), joka tunnetaan myös nimellä Makedonian UÇK on Pohjois-Makedoniassa toimiva sotilaallinen järjestö. Vuoden 2001 konfliktin jälkeen UÇK:n uskotaan riisuutuneen aseista. ==UÇK ja Makedonian konflikti== UÇK:n perusti entinen Kosovon vapautusarmeijan komentaja Ali Ahmeti. UÇK:n tavoite oli saada Makedonian albaaneille tasa-arvoiset oikeudet. Tuolloisen Makedonian tasavallan hallituksen mielestä UÇK oli terroristijärjestö, joka pyrki liittämään albaanien asuttamat alueet Albaniaan. 22 tammikuuta 2001 UÇK alkoi hyökkäillä Makedonian tasavallan turvallisuusjoukkojen kimppuun. Vuoden 2001 marraskuun alkupuolella UÇK oli saanut haltuunsa isoja alueita 12 mailin päässä Skopjesta. Marraskuussa UÇK epäonnistui yrityksessään vallata Tetovo, mutta onnistui hallitsemaan Tetovon ja Kosovon välisiä vuoria. 13 elokuuta osapuolet tekivät rauhansopimuksen lopettaen konfliktin. Luokka:Pohjois- Makedonian historia Luokka:Sissiliikkeet
Rudolf Erenius

Rudolf Immanuel Erenius (17. elokuuta 1851 Nummi – 17. toukokuuta 1922 HelsinkiErenius - Hildén - Genealogy Data. (Viitattu 6.10.2018)) oli suomalainen juristi, virkamies, valtioneuvos ja valtiopäivämies. Rudolf Ereniuksen vanhemmat olivat rovasti Karl Erenius (Hakkinen) Engel Emelie Hildén. Erenius tuli ylioppilaaksi 1896 ja valmistui filosofian kandidaatiksi 1876 ja lakitieteen kandidaatiksi 1882. Helsingin lyseossa hän opetti 1878–1880. Erenius toimi senaatissa kanslistina 1886–1890, ensimmäisenä apulaiskamreerina 1890–1893 ja kamreerina 1893–1916. Hän oli myös useiden eri komiteoiden jäsen ja opetti Polyteknillisessä opistossa vuodesta 1887. Naantalin kaupunkia Erenius edusti porvarissäädyssä valtiopäivillä 1894, 1899 ja 1900. Hän julkaisi teoksen Katasteri- ja maaverolaitos Ranskassa ja Belgiassa (1894). ==Lähteet== Luokka:Suomen suuriruhtinaskunnan virkamiehet Luokka:Suomalaiset juristit Luokka:Suomalaiset opettajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1851 syntyneet Luokka:Vuonna 1922 kuolleet
Eino ja Aapeli

Eino ja Aapeli (oik. Eino ja Aapeli Koivikko, s. 6. syyskuuta 2008) on suomalainen pop-duo. Ensimmäistä kertaa Eino ja Aapeli esiintyivät julkisuudessa esiinnyttyään Robinin ”Hula Hula” -kappaleen musiikkivideolla huhtikuussa 2017. Einon ja Aapelin ensimmäinen single ”Mä voisin olla se” julkaistiin 3. lokakuuta 2018. Julkaisun jälkeen he markkinoivat kappaletta esiintyen Enbuske, Veitola & Salminen ja Posse -televisio-ohjelmien suorissa lähetyksissä. Joulukuussa 2018 julkaistiin duon toinen single, ”Jouluralli”, johon on potpurimaisesti yhdistetty joululaulut ”Kulkuset”, ”Tulkoon joulu”, ”Kolme yötä jouluun”, ”Pieni rumpalipoika” ja ”Tonttujen jouluyö”. Kappaleella on mukana Porvoon Keskuskoulun 3A-luokan kuoro. Eino ja Aapeli ovat kaksoset. == Diskografia == === Albumit === Nimi Julkaisutiedot Listasijoitukset Myynti Albumilista Selkä vasten selkää * Julkaistu: 4. syyskuuta 2020 * Formaatti: digitaalinen * Levy-yhtiö: Universal Music – – === Singlet === Nimi Vuosi Listasijoitukset Albumi Single- lista Striimaus- lista ”Mä voisin olla se” 2018 15 15 Selkä vasten selkää ”Jouluralli” – 22 ”Kahdestaan” 2019 – – Selkä vasten selkää ”Älä tule paha kesä” – – ”Selkä vasten selkää” – – ”Jouluralli 2” – – ”Sadetanssi” 2020 – – Selkä vasten selkää ”Ooppa” – – === Musiikkivideot === * Mä voisin olla se (2018 – ohj. Joonas Kent) * Jouluralli (2018 – ohj. Rudi Rok) * Älä tule paha kesä (2019 – ohj. Tommi Lepola) * Selkä vasten selkää (2019 – ohj. Samu Hintsa) * Jouluralli 2 (2019 – ohj. Tommi Lepola) * Sadetanssi (2020 – ohj. Mikko Roulamo) * Ooppa (2020 - ohj. Kusti Manninen) == Lähteet == Luokka:Suomalaiset duot Luokka:Sisarukset Luokka:Vuonna 2008 syntyneet
Sant’Antonio

Sant’Antonio voi tarkoittaa ainakin seuraavia: ;paikannimenä: * Sant’Antonio, entinen kunta Sveitsissä, nykyisin osa Bellinzonaa * Sant’Antonio di Gallura, kaupunki ja kunta Italiassa Sardinian hallintoalueella Sassarin maakunnassa * Villa Sant'Antonio, kaupunki ja kunta Italiassa Sardinian hallintoalueella Oristanon maakunnassa. == Katso myös == * Antonio * San Antonio * Sant’Antonino
Gérard Mourou

Gérard Albert Mourou (s. 22. kesäkuuta 1944 Albertville, Ranska) on ranskalainen fyysikko, joka on tutkinut erityisesti ultranopeaa optiikkaa ja kehittänyt tekniikkaa, joka on mahdollistanut tehokkaampien lasereiden valmistamisen. Väitöstyöoppilaansa Donna Stricklandin kanssa hän julkaisi vuonna 1985 läpimurtotekniikan. Mourou ja Strickland saivat vuonna 2018 työstään Nobelin fysiikanpalkinnon. == Elämä ja ura == Gérard Mourou syntyi Ranskan Albertvillessä vuonna 1944. Hän suoritti vuonna 1967 alemman korkeakoulututkinnon Grenoblen yliopistossa. Hänen väitöskirjansa valmistui vuonna 1973 Pierre ja Marie Curien yliopistoon. Väitöskirjan jälkeistä tutkimusta Mourou teki Kalifornian San Diegon yliopistossa. Mourou työskenteli muutaman vuoden ajan ENSTA ParisTech -korkeakoulussa, jossa hän perusti ultranopeiden lasereiden tutkimusryhmän. Mourou muutti vuonna 1977 Yhdysvaltoihin, missä hän teki tutkimustyötä vuoteen 2005 saakka. Mourou toimi 1977–1988 Rochesterin yliopiston laserenergetiikan laboratoriossa ja sen professorina. Hän julkaisi vuonna 1985 väitösohjattavansa Donna Stricklandin kanssa uuden tekniikan, joka tehosti lasereita. Siihen asti laserpulssin voimakkuutta oli rajoittanut vahvistajana käytettyjen materiaalien hajoaminen. Strickland ja Mourou keksivät, että laserpulssia pitää venyttää, jolloin valon aallonpituudet etenevät peräkkäin. Laserin huipputeho väheni tällöin, ja laserpulssi voitiin ohjata vahvistimeen sitä rikkomatta. Strickland ja Mourou kokosivat lopuksi vahvistetut aallonpituudet takaisin yhteen, mikä synnytti lyhytkestoisen mutta voimakkaan laserpulssin. Mourou aloitti vuonna 1988 Michiganin yliopiston professorina. Hän oli vuonna 1991 perustamassa ultranopean optiikan laboratoriota ja johti sitä 13 vuoden ajan. Laboratorio kehittyi Mouroun alaisuudessa monialaiseksi tutkimuskeskukseksi, ja hänen tutkimusryhmänsä tekivät monia tieteellisiä läpimurtoja. Mourou jätti vuoden 2004 lopussa paikkansa Michiganin yliopistossa. Hän palasi sen jälkeen Ranskaan ja johti vuosina 2005–2008 ENSTA ParisTechin, CNRS:n ja École polytechniquen yhteistä sovelletun optiikan laboratoriota. Sen jälkeen Mourou on johtanut École polytechniquen Zetta-Exawattin kansainvälistä tiedekeskusta. == Merkitys ja tunnustukset == Mourou on palkittu urastaan useilla palkinnoilla, ja hän on saanut muun muassa The Optical Societyn ja IEEE:n jakamia palkintoja. Nobelin fysiikanpalkinnon hän jakoi vuonna 2018 Donna Stricklandin ja Arthur Ashkinin kanssa. Mouroun ja Stricklandin kehittämän menetelmän ansiosta lasereista on voitu tehdä huomattavasti voimakkaampia. Heidän tekniikkaansa on käytetty laserlaitteissa, jollaisilla tehdään muun muassa silmän laserleikkauksia. Mourou on tutkinut itsekin silmän laserleikkauksia ja kehittänyt IntraLASIK-tekniikkaa, jota on käytetty miljooniin potilaisiin. == Lähteet == == Aiheesta muualla == Luokka:Ranskalaiset fyysikot Luokka:Nobelin fysiikanpalkinnon saajat Luokka:Ranskalaiset professorit Luokka:Michiganin yliopiston professorit Luokka:Vuonna 1944 syntyneet Luokka:Elävät henkilöt
Rancho Cucamonga

Rancho Cucamonga on 165 000 asukkaan kaupunki Yhdysvalloissa, Kalifornian osavaltiossa, noin 60 km itään Los Angelesin keskustasta. Gabrielino- kulttuuria edustaneet kukamongat perustivat alueelle kylän 1200-luvulla. Espanjalaiset sotilaat ja munkit asettuivat sinne 1760-luvun lopulla. Meksikon itsenäistyttyä sotilas ja salakuljettaja nimeltään Tubeco Tapia sai laajan alueen maata Cucamongasta, ja perusti sinne karjatilan ja viinitarhan. Kalifornia liitettiin Yhdysvaltoihin 1848. Cucamongan alueelle syntyi hajanaista asutusta, ja myöhemmin sinne asettui ihmisiä jotka etsivät halpoja tontteja Los Angelesin ympäristöstä. Vuonna 1977 kolme taajamaa, Cucamonga, Alta Loma, ja Etiwanda yhdistettiin Rancho Cucamongan kaupungiksi. Tuohon aikaan alueella kasvatettiin sitrushedelmiä, oliiveita ja persikoita sekä viiniä. Nykyisin Rancho Cucamanga on pääosin asumisaluetta, joss aon joitakin työpaikkoja kaupan ja teoollisuuden aloilla. Rancho Cucamongassa on yksi Yhdysvaltojen vanhimmista viinitiloista, ja siellä järjestetään vuosittain sadonkorjuujuhlat. == Lähteet == == Aiheesta muualla == Luokka:Kalifornian kaupungit Luokka:San Bernardinon piirikunta
Hilkka Finne

Hilkka (Hilja) Wilhelmina Finne, ent. Rantaniemi, Salminen-Finne (17. maaliskuuta 1877 Kangasala – 1964 HelsinkiRiitta Mäkelä: Naisten ääni. Hilkka Finne, kuvataiteen opettaja, tekijä ja kirjoittaja. (Viitattu 64.10.2018)) oli suomalainen taiteilija, opettaja ja kuvittaja. Hilkka Finnen vanhemmat olivat kirjakauppias Johan Adolf Gustaf Finne ja Wilhelmina Westerling. Hänen ensimmäinen puolisonsa vuodesta 1903 vuoteen 1914 oli lehtori Ape Rantaniemi ja toinen vuodesta 1924 liikemies Carl H. Salminen. Kirjailija Jalmari Finne oli Hilkka Finnen veli ja näyttelijä Olga Poppius hänen sisarensa. Finne kävi Helsingin suomalaisen tyttökoulun 1893 ja Suomen Taideyhdistyksen piirustuskoulun 1897 ja teki opintomatkoja Eurooppaan. Hän oli piirustuksenopettaja Oulun suomalaisessa yhteiskoulussa 1906–1911 ja Helsingin uudessa suomalaisessa tyttökoulussa 1912–1913, mutta harjoitti samalla taiteellista ja kirjallistakin työtä. Piirustuksenopettajan pätevyyden hän sai vuonna 1914 Helsingissä, mutta paneutui kuitenkin sittemmin kuvittajan ja kirjoittajan työhön. Hän kuvitti muun muassa veljensä Jalmari Finnen kirjojen ohella Arvid Lydeckenin ja Ilmari Krohnin kirjoja sekä laati julisteita ja postikortteja. Avioiduttuaan toistamiseen Finne muutti Duluthiin,Henkilötietoja. Helsingin Sanomat, 17.3.1927, s. 7. josta hän palasi Suomeen 1938. Finnen lähipiiriin Helsingissä kuului Ruusu-Risti-yhteisö. ==Lähteet== Luokka: Suomalaiset kuvittajat Luokka: Suomalaiset opettajat Luokka:Vuonna 1877 syntyneet Luokka:Vuonna 1964 kuolleet
Garden Grove

Garden Grove on 170 000 asukkaan kaupunki Yhdysvalloissa, Kalifornian osavaltiossa, noin 40 km kaakkoon Los Angelesista. Se vaurioitui pahoin ensin vuoden 1916 tulvassa ja sitten vuoden 1933 maanjäristyksessä. Kaupunki kasvoi toisen maailmansodan jälkeen, kun sodasta palaavia rintamamiehiä asettui sinne asumaan. Philip Johnsonin ja John Burgeen suunnittelema Crystal Cathedral (kristallikatedraali) kuuluu kaupungin arvorakennuksiin. == Lähteet == == Aiheesta muualla == Luokka:Kalifornian kaupungit Luokka:Orangen piirikunta (Kalifornia)
Super Bowl XX

Super Bowl XX oli järjestyksessään 20. Super Bowl. Vastakkain pelasivat Chicago Bears ja New England Patriots. Ottelu pelattiin Louisiana Superdomella New Orleansissa, Louisianassa 26. tammikuuta 1986. Chicago Bears voitti pistein 46–10. Ottelun arvokkaimpana pelaajana palkittiin Chicagon ulompi puolustuksen linjamies Richard Dent. == Lähteet == Super Bowl 20 Super Bowl 20 Luokka:Vuoden 1986 amerikkalainen jalkapallo
Super Bowl XIX

Super Bowl XIX oli järjestyksessään 19. Super Bowl. Vastakkain pelasivat San Francisco 49ers ja Miami Dolphins. Ottelu pelattiin Stanford Stadiumilla Stanfordissa, Kaliforniassa 20. tammikuuta 1985. San Francisco 49ers voitti pistein 38–16. Ottelun arvokkaimpana pelaajana palkittiin San Franciscon pelinrakentaja Joe Montana, josta tuli kolmas Super Bowlin arvokkaimmaksi pelaajaksi kahdesti valittu pelaaja. == Lähteet == Super Bowl 19 Luokka:Vuoden 1985 amerikkalainen jalkapallo Super Bowl 19 Super Bowl 19
Strand (katu Lontoossa)

Strand on katu Lontoon Westminsterissä. Katu alkaa Aldwychistä Fleet Streetin länsipäästä ja päättyy Trafalgar Squarelle. Kadun jatkeena etelässä on Whitehall. Kadun eteläpäästä alkaa myös The Mall. Strandin varrella sijaitsee palatseja, kirkkoja, teattereita ja taidegallerioita. == Lähteet == == Aiheesta muualla == Luokka:City of Westminster Luokka:Lontoon kadut
Super Bowl XXIV

Super Bowl XXIV oli järjestyksessään 24. Super Bowl. Vastakkain pelasivat San Francisco 49ers ja Denver Broncos. Ottelu pelattiin Louisiana Superdomella New Orleansissa, Louisianassa 28. tammikuuta 1990. San Francisco 49ers voitti pistein 55–10. Ottelun arvokkaimpana pelaajana palkittiin San Franciscon pelinrakentaja Joe Montana, josta tuli ensimmäinen Super Bowlin arvokkaimmaksi pelaajaksi kolmasti valittu pelaaja. == Lähteet == Super Bowl 24 Super Bowl 24 Luokka:Vuoden 1990 amerikkalainen jalkapallo
General Atomics MQ-9 Reaper

General Atomics MQ-9 Reaper on yhdysvaltalainen miehittämätön sotilaslentokone, jota ohjataan etänä satelliittitietoliikenteen sekä koneen keräämän tiedon avulla. Reaper on isompi ja raskaammin aseistettu kuin MQ-1 Predator. Lentolaitetta ohjaa etänä kahden hengen miehistö, joista toinen on pilotti ja toinen sensorioperaattori. Kone on varustettu monispektrikameralla (), joka tukee erilaisia maalinhakutoimintoja. == Historia == Yhdysvaltain ilmavoimat on käyttänyt 1990-luvun Persianlahden sodasta lähtien MQ-1 Predatoreja, miltä päävastuuta on ajan myötä siirretty uudemmalle ja suorituskykyisemmälle MQ-9 Reaperille, joka on jatkokehitelmä MQ-1B:stä. Tavoitteena oli saada uusi lennokki lentämään korkeammalla ja nopeammin sekä kantamaan selvästi enemmän hyötykuormaa. Vuoden 2011 aikana MQ-1 ja MQ-9 -lennokit ylittivät miljoonan lentotunnin rajan taistelutehtävissä. Kahden miljoonan lentotunnin raja ylitettiin kahta vuotta myöhemmin, mikä viimeistään osoitti lennokkien hyödyllisyyden eri operaatioissa. Syksyllä 2014 käynnistyneessä Yhdysvaltain johtaman koalition operaatio Inherent Resolvessa MQ-1 Predator ja MQ9 Reaper -lennokit olivat merkittävässä roolissa Isisin vastaisessa taistelussa Irakin ja Syyrian yllä. Niillä lennettiin yksin vuoden 2017 aikana yli 12 000 tehtävää, joka vastasi noin 16 000 lentotuntia. == Rakenne ja järjestelmät == Reaper kykenee toimimaan Predatoria suuremmissa korkeuksissa noin 15 kilometrissä. Reaper pystyy lentämään lyhyen kantaman ja osan keskipitkän kantaman ilmatorjuntajärjestelmien maksimikantaman yläpuolella. Reaper kykenee lentämään paremmin sääilmiöiden yläpuolella verrattuna Predator malliin. Rakenneratkaisuiltaan Reaper muistuttaa purjelentokonetta, sillä koneen 20,1 metrin kärkiväli on liki kaksinkertainen sen 11 metrin pituuteen nähden. Järjestelmiltään Reaper on Predatoria kehittyneempi: anturit ovat parempia ja esim. SAR-tutkaa voidaan käyttää täsmäpommituksissa. Reaperissa on siivissä jäänestojärjestelmä, jolloin toimintakyky jäätävissä olosuhteissa on parempi. Reaperissä on muun muassa lennonohjausjärjestelmä ja satelliittipaikannuskyky, sekä yhdistetty ilmavoimien tehtävätukijärjestelmä AFMSS (). == Potentiaaliset Käyttäjät == == Tekniset tiedot == pienoiskuva|Yhdysvaltain ilmavoimien MQ-9 Reaper lähdössä lennolle Afganistanissa syyskuussa 2007. == Lähteet == == Aiheesta muualla == MQ-9 Reaper Luokka:Yhdysvaltalaiset tiedustelukoneet Luokka:Yhdysvaltalaiset miehittämättömät ilma-alukset Luokka:2000-vuosikymmenen tiedustelukoneet Luokka:2000-vuosikymmenen miehittämättömät ilma-alukset
USS Zumwalt (DDG-1000)

USS Zumwalt (runkonumero DDG-1000) on Yhdysvaltain laivaston Zumwalt-luokan hävittäjä. == Rakentaminen == Alus tilattiin Bath Iron Worksiltä Bathista, Mainesta, missä köli laskettiin 17. marraskuuta 2011. Alus laskettiin vesille 28. lokakuuta 2013 ja otettiin palvelukseen 15. lokakuuta 2016Waters, Conrad s. 18.Feege, Edward & Truver, Scott s. 142. ==Lähteet== * * === Viitteet === Luokka:Zumwalt-luokan hävittäjät Luokka:Bath Iron Works
Fontana (Kalifornia)

Fontana on 196 000 asukkaan kaupunki Yhdysvalloissa, Kalifornian osavaltiossa, San Bernardinon länsipuolella. Se oli aluksi nimeltään Rosena, mutta A.B. Miller muutti kaupungin nimeksi Fontana italiankielen suihkulähdettä tarkoittavan sanan mukaan. Hän pyrki kehittämään kaupungissa siipikarja- ja sikataloutta ja sitrushedelmien viljelyä. Siellä toimi maan ainoa kaniininkasvatuksen tutkimuskeskus 1920-luvulta 1960-luvulle. Vuonna 1942 kaupunkiin perustettiin terästehdas, joka jatkoi toimintaansa 1900-luvun loppuvuosiin asti. NASCAR-autourheilurata Auto Club Speedway on lisännyt Fontanan näkyvyyttä myös Kalifornian ulkopuolella. == Lähteet == == Aiheesta muualla == Luokka:Kalifornian kaupungit Luokka:San Bernardinon piirikunta
Super Bowl XXIII

Super Bowl XXIII oli järjestyksessään 23. Super Bowl. Vastakkain pelasivat San Francisco 49ers ja Cincinnati Bengals. Ottelu pelattiin Joe Robbie Stadiumilla Miamissa, Floridassa 22. tammikuuta 1989. San Francisco 49ers voitti pistein 20–16. Ottelun arvokkaimpana pelaajana palkittiin San Franciscon laitahyökkääjä Jerry Rice. == Lähteet == Super Bowl 23 Super Bowl 23 Luokka:Vuoden 1989 amerikkalainen jalkapallo
USS Michael Monsoor (DDG-1001)

USS Michael Monsoor (runkonumero DDG-1001) on Yhdysvaltain laivaston Zumwalt- luokan hävittäjä. == Valmistus == Alus tilattiin Bath Iron Worksiltä Bathista, Mainesta, missä köli laskettiin 23. toukokuuta 2013Waters, Conrad 2013 s. 18. Alus laskettiin vesille 18. kesäkuuta 2016Waters, Conrad 2017 s. 18 ja otettiin palvelukseen 26. tammikuuta 2019monsoorcommissioning.org .Feege, Edward & Truver, Scott s. 142 == Palvelus == Alus on koeajoissa ja viimeisteltävänä ennen suunniteltua palvelukseenottoa. ==Lähteet== * * * === Viitteet === Luokka:Zumwalt-luokan hävittäjät Luokka:Bath Iron Works
Kensington Metropark

Kensington Metropark on puisto, joka sijaitsee Milfordin ja South Lyonin välissä Michiganissa. Puisto kattaa 18,13 neliökilometrin alueen. Sillä on metsäinen ja mäkinen maasto ja sitä ympäröi 4,9 neliökilometrin suuruinen järvi Kent Lake. Puistossa on 18-reikäinen golfkenttä, frisbeegolf-rata, kelkkarata, piknik-alueita, rantoja ja sieltä voi vuokrata veneitä. Siellä on 31 kilometrin hevosreitti ja 11 kilometrin vaellusreitti sekä yhteyspolkuja muihin lähellä oleviin puistoihin. Puistossa käy noin 2,5 miljoonaa kävijää vuodessa. Se avattiin vuonna 1947. == Galleria == Tiedosto:Kensington metropark martindale beach.JPG Tiedosto:Kensington metropark farm center.JPG Tiedosto:Kensington metropark east boat launch.JPG Tiedosto:Kensington MetroPark by Joshua Young.png Tiedosto:Kensington Splash by Joshua Young.png == Aiheesta muualla == * Huron-Clinton Metroparks == Lähteet == Luokka:Yhdysvaltain puistot Luokka:Michiganin maantiede
Plateau des Glières

pienoiskuva|oikea|Plateau des Glières Plateau des Glières on ylänkö Ranskan Alpeilla Bornesin massiivilla. Se sijaitsee Auvergne-Rhône-Alpesin alueella, Haute-Savoien departementissa, Fillièren ja Le Petit-Bornand-les-Glièresin kuntien alueella. Plateau des Glières on vaikeapääsyinen ja harvaan asuttu ylänkö 1 300 – 1 800 metrin korkeudessa. Sen laajoja alppilaitumia ympäröivät mäntymetsät ja kiviset kalliot.Tour de France 2018 ==Historia== Toisessa maailmansodassa liittoutuneet valitsivat Plateau des Glièresin kohteeksi, jonne he pudottivat laskuvarjoilla aseita Haute-Savoien vastarintaliikkeen käyttöön. Operaatio järjestettiin helmi-maaliskuussa 1944, ja sitä oli toteuttamassa 460 Ranskan vastarintaliikkeen sotilasta eli markiisia. 26. maaliskuuta 1944 Natsi-Saksan armeija hyökkäsi vastarintaliikkeen kimppuun ja he joutuivat vetäytymään ylängöltä. Tämä oli ensimmäinen vastarintaliikkeen suora taistelu miehittäjiä vastaan. Nykypäivänä ylängöllä on tämän tapahtuman muistoksi pystytetty muistomerkki (Monument national à la Résistance du plateau des Glières) Glièresin markiisien ensimmäisen johtajan luutnantti Tom Morelin haudalle. ==Aiheesta muualla== == Lähteet == Luokka:Euroopan ylängöt Luokka:Ranskan maantiede Luokka:Haute-Savoie
Varangin niemimaan kansallispuisto

thumb|250px|Kartta Pohjois-Norjan kansallispuistoista, Varangin niemimaan kansallispuisto on merkitty numerolla 29. Varangin niemimaan kansallispuisto (, , ) sijaitsee Koillis-Norjassa Finnmarkin läänissä. Alue on perustettu vuonna 2006. Kansallispuisto on kooltaan 1804 neliökilometriä ja levittäytyy Båtsfjordin, Uuniemen, Vesisaaren ja Vuoreijan kuntien alueille. Kansallispuistossa on joitain avoimia tupia lyhyttä majoittumista varten. Kansallispuiston korkein kohta on 633,8 metriä merenpinnan yläpuolella oleva Skipskjølen eli Beallját -tunturi. == Lähteet == Luokka:Norjan kansallispuistot
Jari Elamo

Jari Elamo (s. 1969) on Cycleurope Finland Oy:n ja Velo & Oxygen polkupyöräliikeketjun toimitusjohtaja. Elamo aloitti Cycleuropen palveluksessa vuonna 2019. Elamo on siirtänyt Helkaman polkupyörien valmistusta Taiwanista takaisin Suomeen. Elamo on koulutukseltaan tuotantotalouden diplomi-insinööri ja markkinointiekonomi. Vuonna 2013 Elamo voitti Suomen markkinointihenkisin insinööri -kilpailun. Elamo on toiminut myös Funfair Oy:n toimitusjohtajana. Elamo loi vuonna 2011 Huuhkajat-keräilykortti -sarjan., josta on ilmestynyt kolme sarjaa. Elamo on kehittänyt myös vuoden 2005 lautapelin Euroopan omistaja, jonka esikuvana on ollut Trivial Pursuit. Elamo on naimisissa ja hänellä on neljä lasta. == Palkinnot ja ehdokkuudet== * Suomen markkinointihenkisin insinööri 2013 ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1969 syntyneet Luokka:Elävät henkilöt
Gubbio

Gubbio on kunta Perugian maakunnassa Keski-Italiassa. Sen väkiluku vuonna 2011 oli 32 432 henkeä. Alueella on kuvattu televisiosarjaa Isä Matteon tutkimuksia, jonka pääosassa on Terrence Hill. == Lähteet == == Aiheesta muualla == Luokka:Perugian maakunnan kunnat
AeroVironment RQ-11 Raven

AeroVironment RQ-11 Raven on yhdysvaltalaisen AeroVironmentin valmistama miehittämätön ilma-alus, jonka ensilento tehtiin lokakuussa 2001. Konetyyppiä käytetään Yhdysvaltojen asevoimissa maa-, meri- ja ilmavoimissa. RQ-11 on käsin ilmaan lähetettävä lennokki. == Käyttö == Raven on Yhdysvaltojen lisäksi myyty eri maiden asevoimille muun muassa Australiaa, Viro, Italia, Tanska ja Iso-Britannia. Valmistajan mukaan yli 11 000 lentolaitetta on toimitettu asiakkaille ympäri maailmaa. == Tekniset tiedot == RQ-11 pystyy kuljettamaan enintään noin 900 gramman painoista hyötykuormaa. Moottorina on Aveox 27/26/7-AV -sähkömoottori, jonka virtalähteenä käytetään akkua. Konetyypillä pystytään lentämään yhtäjaksoisesti noin 80 minuuttia ja sen lentonopeus on 45–95 km/h. Ravenin tyypillinen operaatiokorkeus on 30–150 metriä. Lentolaitetta voidaan käyttää tiedusteluun valoisalla että pimeällä, valvontaan, kohteiden tai maalien hankkimiseen. Raveniin voidaan kiinnittää kaksi erilaista anturia esimerkiksi kaksi elektro-optista kameraa. Lennokkia käytetään pienten yksiköiden taistelutehtävissä. Ravenin hinta on 35 000 USD, mutta järjestelmineen hinta voi olla 250 000 USD. == Lähteet == == Aiheesta muualla == Luokka:Yhdysvaltalaiset tiedustelukoneet Luokka:2000-vuosikymmenen tiedustelukoneet Luokka:Yhdysvaltalaiset miehittämättömät ilma-alukset Luokka:2000-vuosikymmenen miehittämättömät ilma-alukset
La Roche-sur-Foron

La Roche-sur-Foron on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee noin 10 kilometriä Bonnevillen kaupungista länteen. Kaupungin keskiaikaista keskustaan kutsutaan nimellä Plain-Château. Siellä on tältä ajalta peräisin oleva linna Château de l'Échelle, joka on kunnan kulttuuritapahtumien pitopaikka. Muita keskustan keskiaikaisia rakennuksia ovat yksityisomistuksessa oleva linna Château de Saix sekä puolustustorni Tour des comtes de Genève. Keskustaan rakennettiin 1800-luvulla uusklassinen kaupungintalo. La Roche-sur-Foron sai julkisen sähkövalaistuksen jo vuonna 1885, mikä tekee siitä yhden Euroopan ensimmäisistä sähkövalaistuista kaupungeista.Tour de France 2018 Suomessa ensimmäisenä kaupunkina sähkövalaistuksen sai Tampere vuonna 1888.Tampereen sähkölaitos Tiedosto:Chateau_de_La_Roche_sur_Foron.jpg|Château de l'Échelle Tiedosto:Castle of La Roche-sur-Foron (1).jpg|Tour des comtes de Genève ==Aiheesta muualla== ==Lähteet== Luokka:Haute-Savoien kunnat
Yhdysvaltain edustajainhuoneen vaalit 2018

Yhdysvaltain edustajainhuoneen vaalit 2018 järjestettiin 6. marraskuuta 2018. Vaaleissa valittiin edustajainhuoneen kaikki 435 jäsentä kaikista vaalipiireistä ja jokaisesta osavaltiosta. Kyseessä olivat presidentti Donald Trumpin virkakauden puolivälissä järjestetyt välivaalit, eikä samaan aikaan järjestetty presidentinvaaleja. Ennen vaaleja republikaanit olivat olleet enemmistönä edustajainhuoneessa tammikuusta 2011 asti. Demokraatit saivat 40 paikkaa lisää ja saivat enemmistön edustajainhuoneeseen. Demokraatit saivat merkittäviä voittoja erityisesti Kaliforniassa Orangen piirikunnassa, joka on aiemmin ollut republikaanien vahvaa kannatusaluetta: kaikki piirikunnan alueelta valitut edustajat olivat demokraatteja. New Jerseyn osavaltion kahdestatoista edustajanpaikasta demokraatit voittivat yksitoista. ==Lähteet== == Aiheesta muualla == 2018 Luokka:Vuoden 2018 vaalit
Yhdysvaltain vaalit 2018

Yhdysvaltain vaalit 2018 järjestettiin 6. marraskuuta 2018. Silloin valittiin kongressin edustajainhuoneen kaikki 435 jäsentä ja hieman yli kolmasosa senaattoreista eli 35 senaattoria senaattiin. Kyseessä ovat välivaalit, sillä ne järjestettiin presidentin virkakauden puolivälissä eikä samaan aikaan ollut presidentinvaaleja. Lisäksi valittiin osavaltio- ja paikallistason lainsäätäjiä kuten kuvernööri 36 osavaltioon ja kolmeen territorioon. Demokraatit saivat vaaleissa edustajainhuoneen enemmistön. Republikaanit säilyttivät enemmistönsä senaatissa. == Katso myös == * Yhdysvaltain vaalit 2016 * Yhdysvaltain edustajainhuoneen vaalit 2018 * Yhdysvaltain vaalit 2020 ==Lähteet== == Aiheesta muualla == Luokka:Yhdysvaltain vaalit Luokka:Vuoden 2018 vaalit
Liamine Zéroual

Liamine Zéroual () oli algerialainen kenraali ja Algerian presidentti vuodesta 1995. Hän oli maan johdossa sotilaiden valtaan nostamana jo edellisestä vuodesta alkaen.Uutiskatsaus. Mitä Missä Milloin 1997 s. 36. Otava 1996 ISBN 951-1-14219-4 Vuoden 1995 vaalissa Zéroual sai 61,3 prosenttia äänistä. Hän aloitti virassa 27. marraskuuta 1995. ==Lähteet== Luokka:Algerian presidentit Luokka:Elävät henkilöt Luokka:Syntymävuosi puuttuu Luokka:Kenraalit
Ylä-Paatsjoen kansallispuisto

Ylä-Paatsjoen kansallispuisto (norj. Øvre Pasvik nasjonalpark, pohjoissaam. Báhčaveaji Álbmotmeahcci) sijaitsee Norjassa Finnmarkin läänissä. Kansallispuisto sijaitsee Etelä-Varangin kunnan alueella ja on pinta-alaltaan 119 neliökilometriä. Alue kuuluu pohjoiseen havumetsävyöhykkeeseen. == Lähteet == Luokka:Norjan kansallispuistot Luokka:Finnmarkin läänin maantiede
Meng Hongwei

Meng Hongwei (s. marraskuu 1953) on kiinalainen entinen poliitikko ja Interpolin johtaja vuosina 2016–2018. Hänen oli määrä toimia tehtävässä 2020 asti, mutta Interpol tiedotti pääjohtajan vaihtumisesta 7. lokakuuta 2018. Meng nousi suureen kansainväliseen julkisuuteen lokakuussa 2018, kun hän katosi lähdettyään Interpolin toimipaikasta Ranskasta matkustaakseen Kiinaan. Nimettömiin lähteisiin perustuvan hongkongilaisen South China Morning Post -lehden uutisen mukaan Meng olisi viety kuulusteltavaksi rikosasiassa heti hänen saavuttuaan Kiinaan. Mengin vaimoakin on uhkailtu, ja hän on Ranskan poliisin suojelussa. == Lähteet == Luokka:Kiinalaiset poliitikot Luokka:Kiinalaiset poliisit Luokka:Kadonneet henkilöt Luokka:Vuonna 1953 syntyneet Luokka:Elävät henkilöt
Ylä-Inarijoen kansallispuisto

Ylä-Inarijoen kansallispuisto (norj. Øvre Anárjohka nasjonalpark, ) sijaitsee Norjassa Finnmarkin läänissä. Kansallispuisto sijaitsee Kaarasjoen ja Koutokeinon kuntien alueilla. Pinta-alaltaan kansallispuisto on 1409 neliökilometriä. Kansallispuisto rajautuu etelässä Suomeen. Korkein kohta kansallispuistossa on Gurbbeš-tunturi, joka on 589 metriä merenpinnan yläpuolella. Puisto avattiin 1.4.1976. == Lähteet == Luokka:Norjan kansallispuistot
Artturi Somersalo

Artturi Somersalo, sukunimi vuoteen 1906 Sommer (7. syyskuuta 1889 Tampere – 21. syyskuuta 1973) oli suomalainen agronomi, maanviljelijä ja liikemies.Ylioppilasmatrikkeli 1907 : numero 31095Härmälä-seura : Kadunnimet kertovat - Metsolankatu ja Metsolankuja – “Muinainen Metsola oli satu”Henkilötietoja. 50 vuotta täyttää..., Aamulehti, 07.09.1939, nro 240, s. 4, Kansalliskirjaston digitaaliset aineistot. Viitattu 07.09.2024 Somersalon vanhemmat olivat kauppaneuvos Arthur Sommer ja Lydia Johansson. Hänen sisaruksiaan olivat opettaja, kansanedustaja Eva Somersalo, diplomi-insinööri Ensi Somersalo, filosofian kandidaatti Yrjö Somersalo, kirjailija Aili Somersalo ja everstiluutnantti, IKL:n kansanedustaja, Ajan Sana -lehden päätoimittaja Arne Somersalo. Somersalo pääsi ylioppilaaksi Tampereen reaalilyseosta 1907. Hän valmistui agronomiksi 1914 ja maatalous- ja metsätieteiden kandidaatiksi 1949. Hän toimi maanviljelijänä 1913-1919 ja omisti pitkään Valkilan kartanon Pirkkalassa. Vuonna 1918 Somersalo perusti pankkiiriliikkeet Tampereelle ja Helsinkiin. Pankkiiriliike toimi vuoteen 1921 saakka, jolloin se teki konkurssin. Somersalo oli vuodesta 1922 alkaen Ilmailuvarikon kamreerina Helsingissä ja toimi myöhemmin useiden ulkomaisten toiminimien kuten I. G. Farbenin ja Norsk Hydron edustajana Suomessa. Vuodesta 1936 alkaen hän on toimi Maan Suolan päätoimittajana. Somersalo oli Koetoimintayhdistysten Liiton hallintoneuvoston jäsenenä, Helsingin agronomikerhon puheenjohtajana ja Töölön kansallisseuran puheenjohtajana. Hän kirjoitti liike-elämää käsitteleviä artikkeleita aikakauslehtiin ja oli avustajana muun muassa Luonto tieteen valossa- ja Tavarasanakirja-teoksissa. Konkurssi- ja velkomisasioita, Suomen Virallinen Lehti 15.06.1921, nro 135, s. 2, Kansalliskirjaston Digitoidut aineistot Somersalo oli naimisissa kuvaamataidonopettaja Margit Roosin kanssa. Heidän poikansa oli taidemaalari Heikki Somersalo.Kuvataiteilijamatrikkeli : Heikki Somersalo CV == Julkaisuja == * Lannoitusaapinen. I. G. Farben & Norsk Hydro maanviljelysneuvomo, Helsinki 1932, 6. painos 1937 * Irti maatalouspulasta! : kannattavaan peltoviljelykseen. Maanviljelysneuvomo, Helsinki 1933 * Lannoitekaupan käsikirja. Maanviljelysneuvomon julkaisuja n:o 91. Helsinki 1936 * Vihanneskasvien lannoitus. Maatalousministeriön tuotanto-osasto, Helsinki 1941, 1943 * Jokamiehen lannoitusopas. Pellervo-seura, Helsinki 1948 * Puutarha- ja huonekasvien pH-vaatimukset , kirj. Artturi Somersalo, Reijo Heinonen. Kesko, maatalousosasto, Helsinki 1951 == Lähteet == Luokka:Suomalaiset liikemiehet Luokka:Suomalaiset tietokirjailijat Luokka:Vuonna 1889 syntyneet Luokka:Vuonna 1973 kuolleet
Super Bowl XXV

Super Bowl XXV oli järjestyksessään 25. Super Bowl. Vastakkain pelasivat New York Giants ja Buffalo Bills. Ottelu pelattiin Tampa Stadiumilla Tampassa, Floridassa 27. tammikuuta 1991. New York Giants voitti pistein 20–19. Ottelun arvokkaimpana pelaajana palkittiin San Franciscon keskushyökkääjä Ottis Anderson. == Lähteet == Super Bowl 25 Luokka:Vuoden 1991 amerikkalainen jalkapallo Super Bowl 25
Erik Witting

Erik Martialis Witting (1. tammikuuta 1910 HelsinkiKuka kukin on 1978, s. 1107 Runeberg.org. Viitattu 6.10.2018. – 22. joulukuuta 1992Erik Witting Findagrave.com. Viitattu 6.10.1992.) oli suomalainen pankinjohtaja ja Ruotsalaisen kansanpuolueen (RKP) kunnallispoliitikko. Witting kirjoitti ylioppilaaksi vuonna 1927 ja aloitti samana vuonna uransa Suomen Yhdyspankin (SYP) Viipurin-konttorissa. Hän oli SYP:n Kokkolan-konttorin apulaisjohtajana vuosina 1940–1941 sekä johtajana Viipurin konttorissa 1942–1944, Lahden konttorissa 1944–1945, Kokkolan konttorissa 1945–1956 ja Vaasan konttorissa 1956–1959. Vuosina 1959–1974 hän kuului SYP:n johtokuntaan. Witting kuului myös useiden muiden yritysten johtokuntiin, ja oli Pohjoismainen tekstiili Oy:n johtokunnan puheenjohtaja vuodesta 1966 sekä Suomen Bofors Oy:n vuodesta 1968. Witting kuului Kokkolan kaupunginhallitukseen vuosina 1947–1956, Helsingin kaupunginvaltuustoon vuosina 1965–1976 ja Helsingin kaupunginhallitukseen 1967–1972. Hän oli RKP:n valtuustoryhmän puheenjohtaja Helsingin valtuustossa 1967–1975. Ulkoministeri Rolf Witting oli Erik Wittingin setä. ==Lähteet== Luokka:Suomalaiset pankinjohtajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Vuonna 1910 syntyneet Luokka:Vuonna 1992 kuolleet
Super Bowl XXVI

Super Bowl XXVI oli järjestyksessään 26. Super Bowl. Vastakkain pelasivat Washington Redskins ja Buffalo Bills. Ottelu pelattiin Metrodomella Minneapolisissa, Minnesotassa 26. tammikuuta 1992. Washington Redskins voitti pistein 37–24. Ottelun arvokkaimpana pelaajana palkittiin Washingtonin pelinrakentaja Mark Rypien. == Lähteet == Super Bowl 26 Luokka:Vuoden 1992 amerikkalainen jalkapallo Super Bowl 26
Carl Hahl

Carl Hahl (25. syyskuuta 1872 Turku – 4. heinäkuuta 1956 HelsinkiYlioppilasmatrikkeli 1853–1899 (Viitattu 6.10.2018)) oli suomalainen lääkäri, joka sai professorin arvonimen. Carl Hahlin vanhemmat olivat lääketieteen ja kirurgian tohtori Berndt Gustaf Hahl ja Alexandra Kumlin ja puoliso vuodesta 1903 Karin Maria Emilia Åkerman, senaattori ja kenraalimajuri Henrik Willehad Åkermanin tytär. Hahl tuli ylioppilaaksi 1892 ja valmistui lääketieteen lisensiaatiksi 1900, lääketieteen ja kirurgian tohtoriksi hän väitteli 1903 tutkimuksella Klinisk studie öfver artificiell förtidsbörd vid trångt bäcken.Aikalaiskirja 1934, s. 167. (Viitattu 6.10.2018)Kuka kukin oli (Viitattu .10.2018) Hahl toimi lääkärinä Helsingissä vuodesta 1900, yleisen synnytyslaitoksen assistenttilääkäri hän oli 1900–1904 ja Helsingin yliopiston lapsenpäästötaidon dosentti 1906–1928. Hahl oli Kätilöopiston ylilääkäri 1907–1941. Tidskrift för barnmorskor i Finland -lehden toimittaja hän oli 1914–1919 ja Kätilölehden 1915–1919. Hän julkaisi muun muassa teokset Koneellisen lapsenpäästötaidon oppikirja kätilöille (1918) ja Lapsenpäästötaidon oppikirja kätilöille (1922, 1931). Professorin arvonimi myönnettiin Hahlille vuonna 1921. Tytär Marita Lybeck oli puolestaan keramiikka- ja tekstiilitaiteilija.Iris Helkama: Lisälehti muotoilun historiaan. Keraamikko Marita Lybeckin elämäntyö havahduttaa. Helsingin Sanomat, 15.9.1996, s. 7. ==Lähteet== Luokka: Suomalaiset lääkärit Luokka: Suomalaiset professorin arvonimen saaneet Luokka: Suomalaiset toimittajat Luokka:Vuonna 1872 syntyneet Luokka:Vuonna 1956 kuolleet
Victorinus Egyptiläinen

Victorinus Egyptiläinen (Korintti, Kreikka – 283 Diospolis, Egypti) oli pyhimys ja marttyyri, joka surmattiin keisari Numerianuksen vainoissa. Ollessaan Korintin kansalainen hänet karkotettiin Egyptiin mukanaan joukko muita kristittyjä. Myöhemmin, kuvernööri Sabinuksen aikana, heidät pidätettiin uudestaan, heitä kidutettiin ja heidät teloitettiin Diospoliissa. Perinteen mukaan heidät mestattiin tai poltettiin roviolla. Muita hänen kanssaan marttyyrikuoleman kärsineitä olivat Victor, Nicephorus, Claudian, Dioscorus, Serapion ja Papias. Hänen muistopäivänsä on 25. helmikuuta. == Lähteet == ==Aiheesta muualla== * St. Victorinus, And Six Companions, Martyrs ecatholic2000.com Luokka:Kristityt marttyyrit Luokka:Pyhimykset Luokka:Syntymävuosi tuntematon Luokka:Vuonna 283 kuolleet
Bundesverband Öffentlicher Banken Deutschlands (VÖB)

Saksan julkisten pankkien liitto (VÖB) (saksaksi: Bundesverband Öffentlicher Banken Deutschlands, VÖB) on Berliinissä sijaitseva Saksan pankkialan johtava yhdistys. Se edustaa 61 jäseninstituutiota, mukaan lukien valtionpankit sekä liittovaltion ja osavaltioiden kehityspankit. "Saksan julkisten luottolaitosten liitto" perustettiin vuonna 1916 ja sai uuden nykyisen nimensä vuonna 1974. VÖB:llä on ollut toimisto Brysselissä vuodesta 1987 lähtien. Yhdistys on myös edustettuna Pariisissa Euroopan pankkiviranomaisen (EPV) ja Euroopan arvopaperimarkkinaviranomaisen (ESMA) yhteystoimiston kautta. Yhdistys on Brysselissä sijaitsevan Euroopan julkisten pankkien liiton (EAPB) jäsen. VÖB:stä tuli 1.1.2023 alkaen myös Euroopan pankkiliiton (EBF) ylimääräinen jäsen. Yhdistys on olemassaolonsa aikana tukenut jäseniään läpi Saksan valuuttauudistuksen, kahden maailmanlaajuisen talous- ja rahoituskriisin sekä euron käyttöönoton. VÖB-ZVD Netzbetrieb Frankfurt on Saksan pankkialan hyväksymä verkko-operaattori yleisimpien korttimaksutapojen (girocard, luottokortit, kansainväliset pankkikortit / Maestro, GeldKarte, asiakas- ja bonuskortit) tekniseen käsittelyyn ja on yksi johtavista hyväksytyistä verkko-operaattoreista, jolla on noin 70 000 kytkettyä päätelaitetta. ==Aiheesta muualla== * Liittovaltion osavaltion pankkien virallinen sivusto * LinkedIn * VÖB:n jäseniä * Kehitys- ja edistämispankit Saksassa Luokka:Saksan talous Luokka:Saksalaiset järjestöt
Kuka sellaista tekisi

Kuka sellaista tekisi (Karisto 2008) on Seppo Jokisen kirjoittama jännitysromaani. ==Lähteet== * https://www.kirjasampo.fi/fi/kulsa/kauno%253Aateos_32159 Luokka:Jännitysromaanit Luokka:Seppo Jokisen teokset Luokka:Vuoden 2008 kirjat
Boeing Insitu ScanEagle

ScanEagle on Insitu Groupin ja Boeing-yrityksen valmistama miehittämätön lentokone, jota otettiin käyttöön Irakin sodassa vuonna 2004. Yleisesti lentolaitetta käyttävät Yhdysvaltain asevoimat taktisella tasolla tiedustelutehtäviin. Sitä on myös käytetty siviilitehtävissä, kuten tulipalojen torjunnassa, rautateiden valvonnassa ja rannikkovartioston eri tehtävissä. ScanEagle lähetetään lentoon katapulttimaiselta lavetilta. Lennokki on käytössä yli 20 maalla ympäri mailman. ScanEaglestä on myös versiot ScanEagle 2 ja ScanEagle 3. == Tekniikka == Siipien kärkiväli on 3,11 metriä. Painoa lentolaitteella on ilman lisävarusteita 14–18 kg. ScanEagle toimii bensiinimoottorilla ja suoriutuu 24 tunnin tehtävästä ilman tankkausta. Normaali lentonopeus on 25,7–30,9 m/s. ScanEagle pystyy suorittamaan yli 111 km:n lentomatkoja ja sen operointikorkeus on 4 876 m ja maksimissaan 5 943 m. Lentolaitteessa voidaan käyttää kahta erimallista elektro-optista kameraa (EO tai EO900), MWIR-infrapunakameraa (Electro-optical, Midwave Infrared) tai yhdistelmäkameraa, jossa on sekä elektro-optinen kamera että infrapunakamera. Elektro-optinen kamera pystyy tuottamaan reaaliaikaista, värillistä videomateriaalia ja se kykenee 25:1 optiseen zoomaukseen. Infrapunakamera on malliltaan jäähdyttämätön ja se kykenee tuottamaan 30 kuvaa sekunnissa. ScanEaglessä voidaan käyttää myös kahta erilaista datalinkkiä: analogista videodatalinkkiä ja C2-datalinkkiä. Analogista videota tuotetaan 2,4 GHz:n taajuudella. Datalinkkeihin on myös sisällytetty CoT-toiminto (Cursor on Target), joka mahdollistaa laitteen ohjaamisen useilla eri ohjausjärjestelmillä. ==Lähteet== == Aiheesta muualla == ScanEagle Luokka:Yhdysvaltalaiset miehittämättömät ilma-alukset Luokka:Yhdysvaltalaiset tiedustelukoneet Luokka:2000-vuosikymmenen miehittämättömät ilma-alukset Luokka:2000-vuosikymmenen tiedustelukoneet
Luettelo Norjan kansallispuistoista

Tämä on luettelo Norjan nykyisistä kansallispuistoista. == Kansallispuistot norjankielisinä aakkosjärjestyksessä == Kansallispuisto Sijainti Perustettu Kuva Huom. Blåfjella–Skjækerfjella Pohjois-Trøndelag 2004 Breheimen Innlandet, Vestlandet 2009 150px Børgefjell Pohjois-Trøndelag, Nordland 1963 150px Dovre Opplandin lääni (nyt. Innlandet) 2003 Dovrefjell–Sunndalsfjella Opplandin, Møren ja Romsdalin sekä Etelä-Trøndelagin läänit 1974 Femundsmarka Hedmarkin läänin ja Trøndelag 1971 Folgefonna 2005 Forlandet Huippuvuoret 1973 Forollhogna 2001 Fulufjellet 2012 150px Færder 2013 Gutulia 1968 Hallingskarvet Buskerud, Hordaland 2006 Hardangervidda Buskerud, Hordaland, Telemark 1985 Indre Wijdefjorden Huippuvuoret 2005 Jomfruland Telemark 2016 Jostedalsbreen Vestlandet 1991 150px Jotunheimen Opplandin ja Sognin ja Fjordanen läänit 1980 150px Junkerdal Nordland 2004 Làhku Nordland 2012 Langsua 2011 Lierne Nordland 2004 Lofotodden Nordland 2018 Lomsdal–Visten Nordland 2009 Møysalen Nordland 2003 Nordenskiöld Land Huippuvuoret 2003 Nordre Isfjorden Huippuvuoret 2003 150px Huippuvuorten luoteisosa Nordvest-Spitsbergen Huippuvuoret 1973 Raet 2016 150px Rago Nordland 1971 Reinheimen Opplandin sekä Møren ja Romsdalin läänit 2006 Reisa Raisi Tromssa ja Finnmark 1986 Rohkunborri Tromssan lääni 2011 Rondane Hedmarkin ja Opplandin läänit 1962 Saltfjellet–Svartisen Nordland 1989 Sassen–Bünsow Land Huippuvuoret 2003 Seiland Tromssa ja Finnmark 2006 Sjunkhatten Nordland 2010 Skarvan ja Roltdalen Skarvan og Roltdalen 2004 Rautusvuoma Stabbursdalen Tromssa ja Finnmark 1970 Huippuvuorten eteläosa Sør-Spitsbergen Huippuvuoret Varangin niemimaa Varangerhalvøya Finnmark 2010 Ytre Hvaler Ylä-Inarijoki Øvre Anárjohka Kaarasjoki, Koutokeino 1975 Øvre Dividal Tromssan lääni 1971 150px Øvre Pasvik Finnmark 1970 Ånderdalen Tromssan lääni 1970 == Lähteet == Norja *
Christine Sinclair

Christine Margaret Sinclair (s. 12. kesäkuuta 1983 Burnaby, Brittiläinen Kolumbia) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 323 maaottelua ja tehnyt niissä 190 maalia sekä toiminut joukkueen kapteenina. Hän on ollut voittamassa maanosaliitto CONCACAF:in mestaruutta vuonna 2010 ja olympiakultaa Tokiossa 2021 sekä saavuttamassa olympiapronssia Lontoossa 2012 ja Rio de Janeirossa 2016. Hän oli vuoden 2012 olympiaturnauksen paras maalintekijä tehtyään kuusi maalia, joista kolme tappioon päättyneessä välierässä Yhdysvaltoja vastaan. Hän sai lokakuussa 2012 Kansainväliseltä jalkapalloliitolta neljän ottelun pelikiellon ja sakot olympiavälierän jälkeisestä voimakkaasta erotuomariin kohdistamastaan arvostelusta. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa ja teki maalin alkulohko- ottelussa Alankomaita vastaan. Sinclair on kahdeksan kertaa kuulunut kymmenen pelaajan listalle, joista on valittu FIFA:n vuoden naispelaaja: 2005, 2006, 2007, 2008, 2010, 2012, 2013 ja 2016. Hänet on valittu Kanadan vuoden naispelaajaksi toistakymmentä kertaa. Vuonna 2012 hänet palkittiin Bobbie Rosenfeld Awardilla vuoden parhaana kanadalaisena naisurheilijana. Sinclair kantoi Kanadan lippua Lontoon olympialaisten päättäjäisissä. Sinclair pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa. Seuratasolla Sinclair on edustanut Portland Thornsia vuodesta 2013. == Lähteet == == Aiheesta muualla == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1983 syntyneet Luokka:Elävät henkilöt